
తిరువనంతపురం : నల్లధనంపై ఇచ్చిన వాగ్దానం ప్రకారం తన వాటాను ఇవ్వాలని వయనంద్ ప్రాంత రైతు కే ఛతు (68) ప్రధాని మోదీకి లేఖ రాశారు. మనథవాడికి చెందిన ఛతు రాసిన లేఖలో కనీసం రూ.5 లక్షలు తన బ్యాంకు ఖాతాలో జమ చేయాలని కోరారు. పంట నష్టం నుంచి తేరుకునేందుకు తనకు ఈ సొమ్ము అవసరమని తెలిపారు.ఎన్నికల ప్రచారంలో విదేశాల్లోని నల్లధనాన్ని వెనుకకు తీసుకొస్తామని, ఒక్కొక్కరి ఖాతాలో రూ.15 లక్షలు జమ చేస్తామని చెప్పారని ఛతు ఈ లేఖలో గుర్తు చేశారు. అధికారంలోకి వచ్చి మూడేళ్ళయినా ఈ వాగ్దానాన్ని నెరవేర్చలేదని ఆరోపించారు. వ్యవసాయోత్పత్తుల ధరలు తగ్గిపోతున్నాయని, నిత్యావసరాల ధరలు పెరిగిపోతున్నాయని, దీంతో సామాన్యుడికి కష్టాలు పెరుగుతున్నాయని చెప్పారు. ఇచ్చిన మాటను నిలబెట్టుకునేందుకు కనీసం రూ.5 లక్షలు తన ఖాతాలో జమ చేయాలని కోరారు. తనకు ఫెడరల్ బ్యాంకులో ఖాతా ఉందని, ఆ వివరాలను కూడా ఇస్తున్నానని పేర్కొన్నారు.ఛతు గతంలో సినీ నటుడు మమ్ముట్టిపై కేసు పెట్టి సంచలనం సృష్టించారు. తప్పుదోవపట్టించే ప్రకటనలో మమ్ముట్టి నటించారని ఆరోపించారు. ఛతు మాజీ నక్సలైట్. ‘పోరాటం’లో చురుగ్గా పాల్గొంటారు. ఇది అతి తీవ్ర వామపక్ష సంస్థ అని పేరు పొందింది.

tiruvanantapuram : nalladhanampai ichina vaagdaanam prakaaram tana vaataanu ivvaalani vayanand praanta raitu kee chhathu (68) pradhaani modeeki lekha raasaaru. manathavaadiki chendina chhathu raasina lekhalo kaneesam roo.5 lakshalu tana byaanku khaataalo jama cheyalani koraru. panta nashtam nunchi terukunenduku tanaku ee sommu avasaramani telipaaru.ennikala prachaaramlo videsaalloni nalladhanaanni venukaku teesukostaamani, okkokkari khaataalo roo.15 lakshalu jama chestamani cheppaarani chhathu ee lekhalo gurtu chesaru. adhikaaramloki vachi moodellayina ee vaagdaanaanni neraverchaledani aaropinchaaru. vyavasaayotpattula dharalu taggipotunnayani, nityaavasaraala dharalu perigipotunnaayani, deentho saamaanyudiki kashtaalu perugutunnaayani cheppaaru. ichina maatanu nilabettukunenduku kaneesam roo.5 lakshalu tana khaataalo jama cheyalani koraru. tanaku federal byaankulo khata undani, aa vivaraalanu kuudaa istunnaanani perkonnaru.chhathu gatamlo cinee natudu mammuttipai kesu petti sanchalanam srushtinchaaru. tappudovapattinche prakatanalo mammutti natinchaarani aaropinchaaru. chhathu maji naksalite. ‘poratam’loo churugga palgontaru. idhi athi teevra vamapaksha samstha ani paeru pondindi.